इधर, नहीं आई किशोर की पीएम रिपोर्ट प्रशासन ने पिता को दिए 5 हजार रुपए
प्रसव के दौरान बेड से गिरी महिला; गंभीर रैफर, रास्ते में मौत, लापरवाही का आरोप
हरदा| जिला अस्पताल में पीलियाखाल निवासी किशोर के शव की पीएम रिपोर्ट नहीं आई है। दो डॉक्टरों के पैनल ने पीएम किया था। टीआई पंकज त्यागी ने बताया एक-दो दिन में पीएम रिपोर्ट आ जाएगी। इसके बाद आगे की कार्रवाई होगी। मालूम हो, पीलियाखाल निवासी राज पिता जगदीश को साइकिल से गिरने के बाद जिला अस्पताल में भर्ती कराया था। इलाज के दौरान मौत हो गई थी। गुरुवार को परिजनों ने डॉक्टर पर लापरवाही का आरोप लगाते हुए हंगामा किया था। इधर, तहसीलदार वैद्यनाथ वासनिक ने रेडक्रास की ओर से मृतक किशोर के पिता जगदीश को 5 हजार रुपए की आर्थिक सहायता दी। टीआई त्यागी भी उनके साथ थे।
भास्कर संवाददाता | हरदा
जिला अस्पताल में लापरवाही का आलम थमने का नाम नहीं ले रहा है। चिकित्सक और स्टॉफ प्रसव के दौरान लापरवाही बरतने के कारण जच्चा और बच्चा दोनों की जान चली गई। परिजनों ने इसकी शिकायत शुक्रवार को कलेक्टर श्रीकांत बनोठ से की। इसमें उन्होंने अस्पताल के चिकित्सक डाॅ. शिरीष रघुवंशी पर लापरवाही बरतने का आरोप लगाया है। इसी के साथ परिजनों ने कहा नर्स की लापरवाही के कारण प्रसव के बाद महिला बेड से गिर गई थी। परिजनों ने कलेक्टर से निष्पक्ष जांच कर दोषियों के खिलाफ कार्रवाई की मांग की है।
कमताड़ा निवासी प्रेमनारायण राजपूत ने बताया वे प|ी रेखाबाई को 24 फरवरी को जिला अस्पताल में इलाज के लिए लाए थे। यहां रामदुलारी बाई महिला को डॉ. शिरीष रघुवंशी के पास इलाज के लिए ले गई। डॉ. रघुवंशी ने सोनोग्राफी की। इसके बाद नार्मल डिलेवरी करने का आश्वास दिया। 26 फरवरी को महिला की नार्मल डिलेवरी की गई। इसके बाद डॉ. रघुवंशी ने रेखाबाई को गंभीर अवस्था में भोपाल ले जाने की सलाह दे दी। उन्होंने बताया रास्ते में नवजात बच्चे की मौत हो गई। भोपाल पहुंचने के बाद रेखाबाई ने दम तोड़ दिया। उन्होंने आरोप लगाया बच्चे का वजन अधिक होने की बात सोनोग्राफी में सामने आ गई थी, लेकिन उनसे छिपाई गई। राजपूत ने बताया डिलेवरी के बाद स्टॉफ नर्स की लापरवाही के कारण रेखाबाई बेड से नीचे गिर गई। इसके कारण उनकी हालत बिगड़ी। उन्होंने दोषियों पर कड़ी कार्रवाई की मांग की है।
मैंने सिर्फ महिला की सोनोग्राफी की थी। महिला की डिलेवरी के बाद उसे झटके आने लगे। इस स्थिति को देखते हुए उसे भोपाल रैफर किया गया था। इलाज में लापरवाही का आरोप गलत है। डाॅ. शिरीष रघुवंशी, चिकित्सक जिला अस्पताल
hin_Deva hin_Deva hin_Deva bho_Deva hin_Deva hin_Deva hin_Deva